Ga go tlhokege gore Jesu e nne motho gore a “bonwe” ke banni ba lefatshe fela jaaka go ne go sa tlhokege gore Jehofa a bonwe fa a ne a tlisa Dipetso tse di Lesome mo Baegepetong ba motlha wa ga Moshe. Batho ba motlha oo ba ne ba sa belaele gore dipetso tseo di ne di tlisiwa ke Jehofa, mme ba ne ba patelesega go dumela gore o maatla. (Ekesodo 12:31) Ka tsela e e tshwanang, fa Keresete a tsaya kgato jaaka Modiragatsakatlholo wa Modimo, batho ba ba bosula ba tla patelesega go “bona” kgotsa go lemoga gore Modimo o dirisa Jesu go ba atlhola. Ba tla itse seno ka gonne batho ba tla bo ba tlhagisitswe go sa le pele. Ee ruri, “leitlho lengwe le lengwe le tla mmona [Jesu], . . . mme ditso tsotlhe tsa lefatshe di tla ititaya di hutsafetse ka ntlha ya gagwe.”—Tshenolo 1:7.